Red River of the North over sine bredder i Fargo
Frivillige og Nasjonalgarden fyller sandsekker på døgnskift inne i idrettshallen *Fargodome*
Klargjort mottakssenter for evakuerte
**Flommene i Nord-Dakota** i mars 2009 oppstod da flere av elvene ble fylt som følge av at det kom ekstraordinært mye våt snø på bakken som allerede var gjennomtrukket og frossen bakke.

Blant årsaken til flommene var at grunnen var allerede gjennomtrukket av fuktighet da den frøs til mot slutten av vinteren, smeltende snø ble da ikke trukket opp av den frosne bakken, og i tillegg kom det et kraftig regnvær 22. mars som senere gikk over i en snøstorm. Tungt snøfall i hele staten mot slutten av måneden gjorde snømengden enda større.

Beulah og Hazen i  Mercer County ble utsatt for flomvann fra Knife og Spring Creek. Linton i Emmons County ble utsatt for flom fra Big Beaver Creek. Napoleon i Logan County ble utsatt for flomvann som følge av sterk snøsmelting som ikke ble drenert unna. Mott i Hettinger County ble utsatt for flom fra Cannonball River.

Det ble brukt sprengstoff for å fjerne oppdemninger forårsaket av ismassene ved det arkeologiske stedet Double Ditch ved Bismark, noe som viste seg vellykket. Flommen skapte problemer ved Bismarck Expressway og vest for Washington Street.

I Fargo fylte frivillige sandsekker, om kvelden 22. mars var det fylt opp 560 000 sekker, men behovet var anslått til å være mellon 1,5 og 2 millioner. 24. mars hadde innbyggerne i Fargo-Moorhead fylt over en million sandsekker og tok sikte på å ha nådd behovet på 2 millioner innen 26. Et beskyttelsesdike i Georgetown i Minnesota ble forhøyet med 2 fot (0,61 m) og diker ble bygget i Fargo, Moorhead, Harwood, Grafton og Richland County. Det anslåtte flomtoppen ble igjen økt 26. mars, endret fra mellom 41 fot (12 m) og 42 fot (13 m) 28. mars, med en mulighet til 43 fot (13 m).

I tillegg til sandsekker ble det bygget diker for å beskytte Fargo ved hjelp av store mengder leire og jord. Dette ble hentet fra en rekke steder i og rundt byen, blant annet fra fotballbanen ved Centennial Elementary School og rundt Discovery Middle School.

26. mars gikk elven over toppunktet fra flommen i 1997 på 39,57 fot (12,06 m) i Fargo, som var det nest høyeste i historien. Toppunktet ble 24 fot (7,3 m) over flompunktet og høyere enn flommene i 1997 og 1897.

Referanser
----------

1. ↑  Nelson, Tim (27. mars 2009). «Record flood can be traced to summer and fall rains». Minnesota Public Radio. Arkivert fra originalen 31. mars 2009. Besøkt 24. mars 2016.
2. ↑  «Flood fears spreading through southern Manitoba». *CBC News*. 17. mars 2009. Besøkt 24. mars 2016.
3. ↑  Kolpack, Dave (21. mars 2009). «ND city scrambles to prepare for record flooding». *The Associated Press*. Besøkt 24. mars 2016.
4. ↑  McKinney, Matt; Bill McAuliffe; Allie Shah (25. mars 2009). «In Fargo, a race against the river». *Star Tribune*. Arkivert fra originalen 29. mars 2009. Besøkt 24. mars 2016.  «Arkivert kopi». Arkivert fra originalen 29. mars 2009. Besøkt 24. mars 2016.
5. ↑  Crews Blow Up Ice Jam on Missouri River Arkivert 24. mai 2011 hos Wayback Machine.
6. ↑  Demolition A Success Arkivert 24. mai 2011 hos Wayback Machine..
7. ↑  «'Fear is setting in' as sandbag volunteers desperately needed in flood fight». *The Forum of Fargo-Moorhead*. 23. mars 2009. Besøkt 24. mars 2016.
8. ↑  Welch, Chris (25. mars 2009). «Flood warnings issued; N. Dakota braces for record deluge». *CNN.com*. Besøkt 24. mars 2016.
9. ↑  Springer, Patrick (22. mars 2009). «Race against time: Flood-fighting efforts intensify as storm threatens area». *The Forum of Fargo-Moorhead*. Besøkt 24. mars 2016.
10. ↑  Smith, Kelly (30. mars 2009). «FLOOD UPDATE: Fargo Public Schools slated to resume next Monday». Fargo Forum.
11. ↑  Springer, Patrick (23. mars 2009). «Forecast flood crest earlier, higher than first thought». *The Forum of Fargo-Moorhead*. Besøkt 24. mars 2016.

Eksterne lenker
---------------

* National Weather Service – River Gauges for the Red River Valley
* Boston.com Bildeserie